Diari Oficial de la Generalitat Valenciana


Sumari del DOGV 3941, del 16-02-2001 (2001/1066)

ORDRE de 17 de gener de 2001, de la Conselleria de Cultura i Educació, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3941

Data del DOGV
:   16-02-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/1066


Data del document
:   17-01-2001

Organisme emissor
:   Conselleria de Cultura i Educació

Tipus de document
:   Ordre

Correcció d'errades

 Descriptors 

:   * Alcoi
    * Riba-roja de Túria
    * Castelló de la Plana
    * Massanassa
    * Vinaròs
    * ensenyament privat

ORDRE de 17 de gener de 2001, de la Conselleria de Cultura i Educació, per la qual es concedix l'autorització d'obertura i funcionament en els nivells educatius que s'especifiquen en l'annex a diversos centres docents privats. [2001/M1066]
  
Els expedients han sigut iniciats a instància dels representants de la titularitat dels centres, els quals sol·liciten l'autorització per a l'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, pel que fa a espais educatius, al que es disposa en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou l'informe favorable de la Unitat Tècnica de Construccions i de la Inspecció Educativa sobre la relació de professors i titulacions respectives.
  
Vistos la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.1990), d'Ordenació General del Sistema Educatiu; el Reial Decret 1004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en els nivells indicats, a cadascun dels centres que s'indiquen en l'annex, amb el nombre d'unitats i capacitat màxima de llocs escolars que s'hi especifiquen.
  
Segon
  
Modificar, si és procedent, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex, com a composició resultant de la resta del centre.
  
Tercer
  
Les presents autoritzacions tindran vigència des de l'inici del curs escolar 2000/2001.
  
Així mateix, els centres podran, si es dóna el cas, continuar impartint els ensenyaments del sistema educatiu anterior a la LOGSE mentre no s'extingisquen, conformement al calendari vigent d'implantació de la nova ordenació del sistema educatiu.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 17 de gener de 2001
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: Asunción de Nuestra Señora
  
Titular: Arquebisbat de València
  
Domicili: c/ Primer de Maig, 72
  
Localitat: Riba-roja de Túria
  
Província: València
  
Codi: 00398940
  
Ensenyaments i capacitat màxima que s'autoritzen:
  
- Educació Especial (suport a la integració): 1 unitat amb 15 llocs escolars
  
Composició resultant de la resta del centre:
  
- 6 unitats d'Educació Infantil, II cicle, amb 150 llocs escolars
  
- 12 unitats d'Educació Primària, amb 300 llocs escolars
  
- 8 unitats d'Educació Secundària Obligatòria, amb 240 llocs escolars
  
- 4 unitats de Batxillerat amb 110 llocs escolars en les modalitats de Humanitats i Ciències Socials; Ciències de la Natura i de la Salut i Tecnologia.
  
Centre: Hogar Infantil Santa Ana
  
Titular: Congregación Religiosas Hijas de la Caridad de Santa Ana
  
Domicili: c/ Isabel II, 2
  
Localitat: Alcoi
  
Província: Alacant
  
Codi: 76961594
  
Ensenyaments i capacitat màxima que s'autoritzen:
  
- Educació Especial (suport a la integració): 1 unitat amb 15 llocs escolars.
  
Composició resultant de la resta del centre:
  
- 3 unitats d'Educació Infantil, II cicle, amb 52 llocs escolars
  
- 6 unitats d'Educació Primària, amb 150 llocs escolars.
  
- 4 unitats d'Educació Secundària Obligatòria, amb 116 llocs escolars.
  
Centre: San José San Andrés y San Benito
  
Titular: Fundación Escuelas San José San Andrés y San Benito
  
Domicili: c/ Andrés María Pastor, 12
  
Localitat: Massanassa
  
Província: València
  
Codi: 82302229
  
Ensenyaments i capacitat màxima que s'autoritzen:
  
- Educació Secundària Obligatòria, amb 4 unitats i 119 llocs escolars
  
Composició resultant de la resta del centre:
  
- 3 unitats d'Educació Infantil, II cicle, amb 68 llocs escolars
  
- 6 unitats d'Educació Primària, amb 150 llocs escolars.
  
Centre: Divina Providencia
  
Titular: Comunidad Clarisas Divina Providencia
  
Domicili: c/ Convent, 10
  
Localitat: Vinaròs
  
Província: Castelló
  
Códi: 86868717
  
Ensenyaments i capacitat màxima que s'autoritzen:
  
- Educació Secundària Obligatòria, amb 4 unitats i 120 llocs escolars
  
Composició resultant de la resta del centre:
  
- 3 unitats d'Educació Infantil, II cicle, amb 62 llocs escolars
  
- 6 unitats d'Educació Primària, amb 150 llocs escolars
  
Centre: Izquierdo
  
Titular: F.P. Fina Izquierdo, SA
  
Domicili: c/ Navarra, 118 i c/ Pintor Sorolla, 16
  
Localitat: Castelló
  
Província: Castelló
  
Codi: 63140360
  
Ensenyaments i capacitat màxima que s'autoritzen:
  
- Cicles formatius de grau superior a les instal·lacions del carrer de Pintor Sorolla, 16:
  
\* Cicle Superior d'Animació Sociocultural, 2 grups amb 42 llocs escolars a impartir en doble torn (un grup de matí i l'altre de vesprada)
  
\* Cicle Superior de Secretariat, 1 grup amb 21 llocs escolars, en torn de matins
  
\* Cicle Superior en Administració i Finances, 2 grups amb 42 llocs escolars, en torn de vesprades
  
Composició resultant de la resta del centre:
  
- Al carrer de Pintor Sorolla, 16:
  
- 6 unitats de Batxillerat, amb 153 llocs escolars en les modalitats de Ciències de la Natura i de la Salut, Humanitats i Ciències Socials i Tecnologia.
  
- Al carrer de Navarra, 118, cicles formatius de grau mitjà:
  
- 3 grups de Tècnic en Gestió Administrativa, amb 90 llocs escolars
  
- 1 grup de Tècnic en Perruqueria, amb 30 llocs escolars
  
- 2 grups de Tècnic en Jardineria, amb 60 llocs escolars
  
- 1 grup de Tècnic en Confecció, amb 30 llocs escolars